**OBVESTILO POSAMEZNIKOM PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV**

*navedite zbirko osebnih podatkov   
(npr. V EVIDENCI VSTOPOV IN IZSTOPOV IZ URADNIH PROSTOROV ORGANA)*

*Opombe in pojasnila:*

* *Informacij iz tega obrazca ni treba zagotoviti kadar in kolikor posameznik, na katerega se nanašajo osebni podatki, že ima te informacije (dokazno breme je na upravljavcu).*
* *Ta obrazec je informativne narave in ni predpisan.*
* *Informacije posredujete posameznikom, od katerih neposredno zbirate osebne podatke, kot to zahteva 13. člen Splošne uredbe, npr.:*
* ***Zaposlenim*** *ob zaposlitvi podate takšen ustrezno izpolnjen obrazec z informacijami, katere njihove osebne podatke boste obdelovali kot delodajalec za namene delovnega razmerja. Obrazec lahko nato objavite tudi na intranetu ali drugemu zaposlenim enostavno dostopnemu mestu.*
* ***Strankam*** *na podoben način, npr. ob nakupu, posredujete informacije, katere njihove osebne podatke boste obdelovali (npr. tako da je ta obrazec enostavno dosegljiv na spletni strani v primeru spletnih nakupov, kot letak z informacijami, sestavni del pogodbe oziroma splošnih pogojev nudenja storitve ali na drug ustrezen način).*
* ***Prijavljenim na e-novice in obvestila*** *lahko te informacije podate na spletni strani ob poljih, v katere vnesejo svoje podatke ali z enostavno dostopno povezavo na takšno besedilo.*

**\*\*\***

* **Upravljavec zbirke osebnih podatkov**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  *Naziv, naslov, telefon, elektronska pošta*
* **Kontakti pooblaščene osebe za varstvo osebnih podatkov (ang. DPO)**, če je imenovana: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  *Telefon, e-pošta.*
* **Namen obdelave osebnih podatkov:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  *Opišite namene obdelave, kot jih določa zakonodaja ali kot ste jih sami opredelili.* *Da bo namen obdelave posameznikom jasno razumljiv je v povezavi z nameni treba navesti oz. opisati tudi vrste osebnih podatkov, ki se zbirajo oziroma obdelujejo za posamezen namen.*
* **Pravna podlaga za obdelavo osebnih podatkov:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  *Navedite pravno podlago za obdelavo osebnih podatkov (npr. privolitev posameznika po določbi točke (a) člena 6(1) Splošne uredbe o varstvu osebnih podatkov, zakoniti interesi, za uveljavljanje katerih si prizadeva upravljavec ali tretja oseba po določbi točke (f) člena 6(1) Splošne uredbe, 48. člen Zakona o delovnih razmerjih…).*
* **Obrazložitev zakonitih interesov***[[1]](#footnote-1)***:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Če so zakoniti interesi, za uveljavljanje katerih si prizadeva upravljavec ali tretja oseba, pravna podlaga za obdelavo osebnih podatkov, potem jih morate navesti (npr. varovanje omrežja). Če je pravna podlaga druga (npr. privolitev, zakon…), potem pustite prazno.*
* **Uporabniki ali kategorije uporabnikov[[2]](#footnote-2) osebnih podatkov, če obstajajo:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Navedite, katerim tretjim osebam se posredujejo osebni podatki (npr. konkretnemu organu, zavodu, podjetju, pogodbenemu obdelovalcu ali dovolj jasno in ozko opredelitev kategorije uporabnikov …). Zaposleni pri upravljavcu se ne štejejo za uporabnike.*
* **Informacije o prenosih osebnih podatkov v tretjo državo ali mednarodno organizacijo:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Če se podatki prenašajo v tretje države ali mednarodne organizacije, navedite ali za to tretjo državo obstaja sklep o ustreznosti oz. sklic na ustrezne ali primerne zaščitne ukrepe po členih 46, 47 oz. 49(1) Splošne uredbe in sredstva za pridobitev njihove kopije ali kje so na voljo in po potrebi podajte ustrezne druge informacije.*
* **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  Obdobje hrambe lahko določa zakonodaja, sicer pa je treba izhajati iz vaših namenov obdelave. Če obdobja hrambe ni mogoče natančno določiti, razmislite o možnih okoliščinah ali kriterijih, ki lahko vplivajo na obdobje hrambe in obdobje določite na način, da posameznik lahko predvideva, kdaj naj bi rok potekel (npr. hramba do preklica privolitve, hramba za določeno obdobje merjeno od nastanka nekega dogodka ipd.).*
* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Preverite, katere pravice ima posameznik v konkretnem primeru, in jih navedite. Prav tako navedite, kako lahko posameznik te pravice uveljavlja in morebitne omejitve pravic glede na določbe 23. člena Splošne uredbe.*
* **Informacija o pravici do preklica privolitve, kadar obdelava temelji na privolitvi:** Privolitev lahko kadar koli prekličete, ne da bi to vplivalo na zakonitost obdelave podatkov, ki se je na podlagi privolitve izvajala do njenega preklica.
* **Informacija o pravici do vložitve pritožbe pri nadzornem organu**: Pritožbo lahko podate Informacijskemu pooblaščencu (naslov: Dunajska 22, 1000 Ljubljana, e-naslov: [gp.ip@ip-rs.si](mailto:gp.ip@ip-rs.si) telefon: 012309730, spletna stran: [www.ip-rs.si](http://www.ip-rs.si)).
* **Informacije o tem:**
  + ali je zagotovitev osebnih podatkov **zakonska ali pogodbena obveznost:** *Da/Ne.*
  + ali **mora posameznik zagotoviti osebne podatke** ter kakšne so morebitne **posledice, če jih ne zagotovi:** *Da/Ne in pojasnilo.*
* **Informacije o obstoju avtomatiziranega sprejemanja odločitev, vključno z oblikovanjem profilov** ter vsaj v takih primerih smiselne informacije o **razlogih** zanj, kot tudi **pomen** in **predvidene posledice** take obdelave za posameznika, na katerega se nanašajo osebni podatki: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  *Če posameznike profilirate ali z izvajate avtomatizirano odločanje na podlagi njihovih osebnih podatkov, potem jim kratko in razumljivo to pojasnite. Če npr. želite spremljati podatke o njihovih nakupih za namene prilagajanja oglaševanja in ponudbe, pojasnite vaše razloge za to, kaj to pomeni za posameznika (npr. da boste zbirali podatke o ceni kupljenih artiklov, času in lokaciji nakupov ipd.) ter predvidene posledice za posameznika (npr. da bo prejemal oglase in ponudbo, ki bo temeljila na njegovih preteklih nakupih in preferencah).*

1. Točka (f) člena 6(1) Splošne uredbe. [↑](#footnote-ref-1)
2. Točka (9) člena 4 Splošne uredbe. [↑](#footnote-ref-2)